title: Εκτελεστικός κανονισμός (ΕΕ) αριθ. 1404/2013 της Επιτροπής, της 20ής Δεκεμβρίου 2013 , σχετικά με τη χορήγηση άδειας για τη χρήση του παρασκευάσματος ενδο- 1,4-β-ξυλανάσης που παράγεται από Aspergillus niger (CBS 109.713) και ενδο- 1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για χοίρους προς πάχυνση (κάτοχος της άδειας BASF SE)  Κείμενο που παρουσιάζει ενδιαφέρον για τον ΕΟΧ

text:
               21.12.2013

               EL

               Επίσημη Εφημερίδα της Ευρωπαϊκής Ένωσης

               L 349/88

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1404/2013 ΤΗΣ ΕΠΙΤΡΟΠΉΣ
   της 20ής Δεκεμβρίου 2013
   σχετικά με τη χορήγηση άδειας για τη χρήση του παρασκευάσματος ενδο- 1,4-β-ξυλανάσης που παράγεται από Aspergillus niger (CBS 109.713) και ενδο- 1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για χοίρους προς πάχυνση (κάτοχος της άδειας BASF SE)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση της εν λόγω άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για νέα χρήση του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η εν λόγω αίτηση αφορά την έγκριση νέας χρήσης του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για χοίρους προς πάχυνση, προς ταξινόμηση στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση του εν λόγω παρασκευάσματος εγκρίθηκε για δέκα έτη για απογαλακτισμένα χοιρίδια, κοτόπουλα προς πάχυνση, όρνιθες ωοπαραγωγής, γαλοπούλες προς πάχυνση και πάπιες προς πάχυνση με τον κανονισμός (ΕΚ) αριθ. 271/2009 της Επιτροπής (2) και για κοτόπουλα που εκτρέφονται για ωοπαραγωγή, γαλοπούλες που εκτρέφονται για αναπαραγωγή και άλλα μικρά είδη πτηνών (εκτός από τις πάπιες προς πάχυνση) και διακοσμητικά πτηνά δυνάμει του εκτελεστικού κανονισμό (ΕΕ) αριθ. 1068/2011 της Επιτροπής (3).

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη που εξέδωσε στις 18 Ιουνίου 2013 (4) επιβεβαίωσε τα προηγούμενα συμπεράσματά της σύμφωνα με τα οποία, υπό τις προτεινόμενες συνθήκες χρήσης, το παρασκεύασμα ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) δεν έχει δυσμενείς επιδράσεις στην υγεία των ζώων, την ανθρώπινη υγεία ή στο περιβάλλον. Η Αρχή κατέληξε στο συμπέρασμα ότι το παρασκεύασμα μπορεί να είναι αποτελεσματικό για τους χοίρους προς πάχυνση. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) προκύπτει ότι πληρούνται οι όροι για τη χορήγηση της άδειας, όπως προβλέπεται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να εγκριθεί η χρήση αυτού του παρασκευάσματος, το οποίο προσδιορίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 271/2009 της Επιτροπής, της 2ας Απριλίου 2009, σχετικά με την έγκριση παρασκευάσματος ενδο-1,4-β-ξυλανάσης και ενδο-1,4-β-γλυκανάσης ως πρόσθετης ύλης ζωοτροφών για απογαλακτισμένα χοιρίδια, κοτόπουλα προς πάχυνση, όρνιθες ωοπαραγωγής, γαλοπούλες προς πάχυνση και πάπιες προς πάχυνση (κάτοχος άδειας κυκλοφορίας BASF SE) (ΕΕ L 91 της 3.4.2009, σ. 5).

      (3)  Εκτελεστικός κανονισμός (ΕΕ) αριθ. 1068/2011 της Επιτροπής, της 21ης Οκτωβρίου 2011, σχετικά με την έγκριση παρασκευάσματος ενζύμου ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για κοτόπουλα ωοπαραγωγής, γαλοπούλες για αναπαραγωγικούς σκοπούς, γαλοπούλες που εκτρέφονται για αναπαραγωγή, άλλα μικρά είδη πτηνών (εκτός από τις πάπιες προς πάχυνση) και διακοσμητικά πτηνά (κάτοχος της άδειας BASF SE) (ΕΕ L 277 της 22.10.2011, σ. 11).

      (4)  EFSA Journal 2013· 11(7):3285.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργικές ομάδες: βελτιωτικά της πεπτικότητας

                  4a7

                  BASF SE

                  Ενδο-1,4-β-ξυλανάση
                  EC 3.2.1.8
                  Ενδο-1,4-β-γλυκανάση
                  EC 3.2.1.4

                     Σύνθεση πρόσθετης ύλης

                  Παρασκεύασμα ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) με ελάχιστη δραστικότητα:
                  5 600 TXU (1) και 2 500 TGU (2)/g.
                  Στερεή και υγρή μορφή.

                     Χαρακτηρισμός της δραστικής ουσίας

                  ενδο-1,4-β-ξυλανάση παραγόμενη από Aspergillus niger (CBS 109.713) και ενδο-1,4-β-γλυκανάση παραγόμενη από Aspergillus niger (DSM 18404).

                     Αναλυτική μέθοδος
                      (3)

                  Για τον ποσοτικό προσδιορισμό της δραστηριότητας της ενδο-1,4-β-ξυλανάσης:
                  μέθοδος μέτρησης του ιξώδους με βάση τη μείωση του ιξώδους που οφείλεται στη δράση της ενδο-1,4-β-ξυλανάσης από υπόστρωμα που περιέχει ξυλάνη (αραβινοξυλάνη σιταριού) σε pH 3,5 και θερμοκρασία 55 °C.
                  Για τον ποσοτικό προσδιορισμό της δραστηριότητας της ενδο-1,4-β-γλυκανάσης:
                  μέθοδος μέτρησης του ιξώδους με βάση τη μείωση του ιξώδους που οφείλεται στη δράση της ενδο-1,4-β-γλυκανάσης από υπόστρωμα που περιέχει γλυκάνη (αραβινογλυκάνη σιταριού) σε pH 3,5 και θερμοκρασία 40 °C.

                  Χοίροι προς πάχυνση

                  —

                  560 TXU
                  250 TGU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα έναντι σχηματισμού συσφαιρωμάτων.

                              2.

                              Συνιστώμενες δόσεις ανά kg πλήρους ζωοτροφής: μικρά είδη πουλερικών προς πάχυνση (εκτός από πάπιες) και διακοσμητικά πτηνά: 560-840 TXU/250- 375 TGU.

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  12 Ιανουαρίου2024

         (1)  1 TGU είναι η ποσότητα ενζύμου που ελευθερώνει 1 μικρογραμμομόριο αναγωγικών σακχάρων (ισοδυνάμων γλυκόζης) από β-γλυκάνη κριθαριού ανά λεπτό σε pH 3,5 και θερμοκρασία 40 °C.

         (2)  1 TXU είναι η ποσότητα ενζύμου που ελευθερώνει 5 μικρογραμμομόρια αναγωγικών σακχάρων (ισοδυνάμων ξυλόζης) από αραβινοξυλάνη σιταριού ανά λεπτό σε pH 3,5 και 55 °C.

         (3)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς:
      http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2015/712 της Επιτροπής, της 28ης Απριλίου 2015, για την τροποποίηση του κανονισμού (ΕΕ) αριθ. 103/2012 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               5.5.2015

               EL

               Επίσημη Εφημερίδα της Ευρωπαϊκής Ένωσης

               L 114/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/712 ΤΗΣ ΕΠΙΤΡΟΠΉΣ
   της 28ης Απριλίου 2015
   για την τροποποίηση του κανονισμού (ΕΕ) αριθ. 103/2012 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 953/2013 του Συμβουλίου (2) τροποποιήθηκε το παράρτημα I του κανονισμού (ΕΟΚ) αριθ. 2658/87 και αντικαταστάθηκαν οι κωδικοί ΣΟ 8528 59 10, 8528 59 40 και 8528 59 80 με τους κωδικούς ΣΟ 8528 59 20, 8528 59 31, 8528 59 39 και 8528 59 70.

               (2)

               Ο εκτελεστικός κανονισμός (ΕΕ) αριθ. 103/2012 της Επιτροπής (3) σχετικά με την κατάταξη εμπορευμάτων, που εκδόθηκε με σκοπό την εξασφάλιση της ομοιόμορφης εφαρμογής της Συνδυασμένης Ονοματολογίας που θεσπίστηκε με τον κανονισμό (ΕΟΚ) αριθ. 2658/87, παραπέμπει σε κωδικό ΣΟ που δεν υφίσταται πλέον. Θα πρέπει επομένως να τροποποιηθεί, ώστε να λαμβάνει υπόψη τον κατάλληλο ισχύοντα κωδικό ΣΟ.

               (3)

               Η Επιτροπή Τελωνειακού Κώδικα δεν εξέδωσε γνώμη εντός της προθεσμίας που καθόρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 103/2012 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Απριλίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΕ) αριθ. 953/2013 του Συμβουλίου, της 26ης Σεπτεμβρίου 2013, για την τροποποίηση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (ΕΕ L 263 της 5.10.2013, σ. 4).

      (3)  Εκτελεστικός κανονισμός (ΕΕ) αριθ. 103/2012 της Επιτροπής, της 7ης Φεβρουαρίου 2012, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ L 36 της 9.2.2012, σ. 17).

      ΠΑΡΑΡΤΗΜΑ

            «ΠΑΡΑΡΤΗΜΑ

                        Περιγραφή των εμπορευμάτων

                        Κατάταξη
                        (Κωδικός ΣΟ)

                        Αιτιολογία

                        (1)

                        (2)

                        (3)

                        Μη συναρμολογημένος πίνακας σπονδυλωτής δομής (αποκαλούμενος “τοίχος LED”) που περιλαμβάνει διάφορες ενότητες υπό μορφή πλακιδίων, όπου κάθε πλακίδιο έχει διαστάσεις περίπου 38 × 38 × 9 cm.
                        Κάθε πλακίδιο περιέχει φωτοδιόδους ερυθρού, πράσινου και γαλάζιου χρώματος (LED) και έχει ανάλυση 16 × 16 εικονοστοιχεία, βήμα εικονοστοιχείου 24 mm, φωτεινότητα 2 000  cd/m2 και ρυθμό ανανέωσης άνω των 300 Hz. Περιέχουν επίσης ηλεκτρονικό σύστημα οδηγού δίσκου.
                        Ο πίνακας συνδυάζεται με σύστημα επεξεργασίας που περιλαμβάνει:

                                    —

                                    επεξεργαστή βίντεο που αποδέχεται διάφορα σήματα εισόδου (όπως CVBS, Y/C, YUV/RGB, (HD-) SDI ή DVI) και επιτρέπει την υπό κλίμακα προσαρμογή εικόνας/βίντεο στις διαστάσεις του πίνακα οθόνης,

                                    —

                                    επεξεργαστή σημάτων που επιτρέπει τη χαρτογράφηση εικονοστοιχείων του σήματος εισόδου στην οθόνη.

                              Το επεξεργασμένο σήμα αποστέλλεται από τον επεξεργαστή σήματος σε κατανομέα δεδομένων μέσω οπτικών ινών. Ο κατανομέας δεδομένων αποστέλλει με τη σειρά του τα δεδομένα στα διάφορα πλακίδια του πίνακα οθόνης.
                        Ο πίνακας οθόνης παρουσιάζεται ως κατάλληλος για αθλητικές ή ψυχαγωγικές εκδηλώσεις, σήμανση λιανικής κ.λπ., αλλά δεν είναι κατάλληλος για θέαση από μικρή απόσταση.

                        8528 59 39

                        Η κατάταξη καθορίζεται από τους γενικούς κανόνες 1, 2 α) και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8528 , 8528 59  και 8528 59 39 .
                        Δεδομένου ότι ο πίνακας είναι σε θέση να εμφανίζει βίντεο, δεν μπορεί να θεωρηθεί ηλεκτρική συσκευή για σκοπούς σηματοδότησης με χρήση οπτικής ένδειξης. Συνεπώς αποκλείεται η κατάταξη στην κλάση 8531  ως αναγγελτήριος πίνακας.
                        Λόγω των αντικειμενικών του χαρακτηριστικών, όπως το μέγεθος της οθόνης, τα υποστηριζόμενα τηλεοπτικά πρότυπα (CVBS) και οι λειτουργίες βίντεο, το βήμα εικονοστοιχείου που δεν είναι κατάλληλο για θέαση από μικρή απόσταση και η υψηλή φωτεινότητα, ο πίνακας προορίζεται να χρησιμοποιείται για αθλητικές ή ψυχαγωγικές εκδηλώσεις, σήμανση λιανικής κ.λπ. Επομένως, δεν θεωρείται ότι είναι του τύπου που προορίζεται να χρησιμοποιηθεί αποκλειστικά ή κυρίως με αυτόματη μηχανή επεξεργασίας πληροφοριών της κλάσης 8471 . Συνεπώς, η κατάταξη στην κλάση 8528 51 00  αποκλείεται επίσης.
                        Δεδομένου ότι ο πίνακας έχει δυνατότητα να προβάλλει σήματα από αυτόματη μηχανή επεξεργασίας πληροφοριών σε επίπεδο επαρκές για πρακτική χρήση με την αυτόματη μηχανή επεξεργασίας πληροφοριών, θεωρείται ότι είναι σε θέση να απεικονίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας.
                        Συνεπώς, πρέπει να καταταχθεί στον κωδικό ΣΟ 8528 59 39  ως άλλη έγχρωμη επίπεδη οθόνη που έχει τη δυνατότητα να απεικονίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας»


title: Εκτελεστικός κανονισμός (ΕΕ) αριθ. 291/2013 της Επιτροπής, της 26ης Μαρτίου 2013 , για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας

text:
               27.3.2013

               EL

               Επίσημη Εφημερίδα της Ευρωπαϊκής Ένωσης

               L 87/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 291/2013 ΤΗΣ ΕΠΙΤΡΟΠΉΣ
   της 26ης Μαρτίου 2013
   για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας (1), και ιδίως το άρθρο 11 στοιχείο α),
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 872/2004 περιλαμβάνει κατάλογο φυσικών και νομικών προσώπων, φορέων και οντοτήτων που καλύπτονται από τη δέσμευση κεφαλαίων και οικονομικών πόρων στο πλαίσιο του εν λόγω κανονισμού.

               (2)

               Στις 21 Ιανουαρίου 2013, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.

               (3)

               Το παράρτημα Ι του κανονισμού (ΕΚ) αριθ. 872/2004 θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 872/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2013.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 162 της 30.4.2004, σ. 32.

      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 872/2004 τροποποιείται ως εξής:
      Η καταχώριση «Richard Ammar Chichakli (γνωστός και ως Ammar M. Chichakli). Διεύθυνση: α) 225 Syracuse Place, Richardson, Texas 75081, ΗΠΑ· β) 811 South Central Expressway Suite 210 Richardson, Texas 75080, ΗΠΑ. Ημερομηνία γέννησης: 29.3.1959. Τόπος γέννησης: Συρία. Υπηκοότητα: ΗΠΑ. Άλλες πληροφορίες: α) Αριθ. κοινωνικής ασφάλισης: 405 41 5342 ή 467 79 1065· β) ορκωτός λογιστής και ορκωτός ελεγκτής σε θέματα απάτης· γ) υπάλληλος της «San Air General Trading», αντικαθίσταται από τα εξής:

         «Richard Ammar Chichakli (γνωστός και ως α) Ammar M. Chichakli, β) Jehad Almustafa, γ) Jehad Almusara, δ) Jhad Almustasa). Διεύθυνση: α) 225 Syracuse Place, Richardson, Texas 75081, ΗΠΑ· β) 811 South Central Expressway Suite 210 Richardson, Texas 75080, ΗΠΑ, γ) 51 Churchill Ave., Reservoir VIC 3073, Αυστραλία. Ημερομηνία γέννησης: α) 29.3.1959, β) 10.7.1967. Τόπος γέννησης: α) Συρία, β) Deirazzor, Συρία. Υπηκοότητα: ΗΠΑ. Αριθ. διαβατηρίου: 002680351 (συριακό διαβατήριο, εκδόθηκε στις 25.4.2007, λήγει στις 24.4.2013). Άλλες πληροφορίες: α) Αριθ. κοινωνικής ασφάλισης: 405 41 5342 ή 467 79 1065, β) Αριθ. αδείας οδήγησης 099711346 (εκδόθηκε από το κρατίδιο Victoria, Αυστραλία), γ) ορκωτός λογιστής και ορκωτός ελεγκτής σε θέματα απάτης, δ) υπάλληλος της «San Air General Trading». Ημερομηνία κατονομασίας που αναφέρεται στο άρθρο 6 στοιχείο β): 30.11.2005».